b'\n_START_ARTICLE_\n...Pa sre\xc4\x8dno v prihodnosti!\n_START_SECTION_\nOzadje\n_START_PARAGRAPH_\nMarca 2009 je saksofonist in klaviaturist Tim Kostrevc zapustil skupino. Tako je ...Pa sre\xc4\x8dno v prihodnosti! prva plo\xc5\xa1\xc4\x8da skupine, na kateri ne sodeluje kot glasbenik (vendar pa za plo\xc5\xa1\xc4\x8do posredno prispeval njen naslov). V za\xc4\x8detku leta 2010 se je v prostoru za vaje (za to prilo\xc5\xbenost poimenovanem Studio Codelli) za\xc4\x8delo 14-dnevno snemanje nove plo\xc5\xa1\xc4\x8de. Plo\xc5\xa1\xc4\x8do je zmiksal in koproduciral Julij Zornik, za mastering pa je poskrbel Gregor Zemlji\xc4\x8d.\n_START_SECTION_\nPromocija\n_START_PARAGRAPH_\n25. maja 2010 je na promocijskem koncertu ob uradnem izidu plo\xc5\xa1\xc4\x8de na letnem vrtu Gala Hale (AKC Metelkova mesto) skupina predstavila tudi prvi videospot za skladbo\xc2\xa0\xc2\xbb\xc5\xa0e ena sne\xc5\xbena kepa\xc2\xab\xc2\xa0(re\xc5\xbeirala \xc4\x8dlana Benjamin produkcije \xe2\x80\x93 An\xc5\xbee Verdel in Gregor Andol\xc5\xa1ek). Preostanek leta so posvetili nastopom po klubih in festivalih, med drugim so odigrali tudi \xc5\xa1tiri koncerte na Slova\xc5\xa1kem, kamor jih povabi slova\xc5\xa1ka skupina Chiki liki tu-a. Poleg lastnih koncertov so redno gostovali v gledali\xc5\xa1ki predstavi To so gadi \xc5\xa0odr teatra (premiera je bila aprila 2010), ki jo je po legendarnem slovenskem filmu re\xc5\xbeirala Tijana Zinaji\xc4\x87, Sre\xc4\x8dna mladina pa je v predstavi izvajala glasbeno podlago v \xc5\xbeivo. Odigrano je bilo ve\xc4\x8d kot 30 ponovitev, predstava pa je bila maja 2013 \xc5\xa1e vedno na rednem repertoarju.'